וולאס וגרומיט: על כנפי הנקמה

וולאס וגרומיט: על כנפי הנקמה (באנגלית: Wallace & Gromit: Vengeance Most Fowl) הוא סרט הנפשה בריטי בהנפשת סטופ מושן משנת 2024. הסרט הופק על ידי אולפני ארדמן בשיתוף ה-BBC ונטפליקס, ובוים על ידי ניק פארק ומרלין קרוסינגהאם. זהו הסרט השישי בסדרת "וולאס וגרומיט" והסרט השני באורך מלא בסדרה, לאחר "וולאס וגרומיט והארנב הקטלני" מ-2005. הסרט מציג את חזרתו של הנבל, הפינגווין פדרס מק'גרו, שהופיע לראשונה בסרט "המכנסיים הלא מתאימים" מ-1993.

הסרט זכה בפרס באפט"א לסרט האנימציה הטוב ביותר בטקס פרסי האקדמיה הבריטית לקולנוע ה-78.

 עלילה 
וולאס ממציא גמד גינה רובוטי בשם נורבוט ומשיק עסק להשכרתו לעבודות גינון. גרומיט, כלבו הנאמן, מרגיש מנותק ודואג מהתלות הגוברת של וולאס בטכנולוגיה. כאשר נורבוט מרעיש בלילה, גרומיט מחבר אותו למחשב לטעינה.

פתרס מק'גרו, פינגווין שנכלא בעבר על ידי וולאס וגרומיט בעקבות גניבת יהלום כחול מהמוזיאון העירוני ("המכנסיים הלא מתאימים"), מצליח לפרוץ למחשב של וולאס ולתכנת מחדש את נורבוט כך שישרת אותו וייצור צבא של גמדים. הגמדים מתחילים לגנוב חפצים מבתי הלקוחות של וולאס, מה שמוביל את המשטרה לחשוד בוולאס עצמו.

 דמויות ומדבבים 
 וולאס (בן וויטהד) – ממציא אקסצנטרי מצפון אנגליה. זהו הסרט הראשון שבו וויטהד מדבב את וולאס במלואו לאחר פרישתו ופטירתו של פיטר סאליס.
 מפקח אלברט מקינטוש (פיטר קיי) – שוטר ותיק ומפקדה של PC מוכרג'י.
 נורבוט (ריס שירסמית') – גמד הגינה הרובוטי שוולאס בונה.
 PC מוכרג'י (לורן פאטל) – שוטרת צעירה ונמרצת העובדת תחת מקינטוש.
 אוניה דורסטפ (דיאן מורגן) – כתבת חדשות.
 אנטון דק (מוז חאן) – מגיש חדשות. דמותו מהווה פרודיה על צמד הטלוויזיה הבריטי אנט ודק.

בסרט ישנה הופעת אורח קצרה של החקלאי מסדרת הטלוויזיה "שון כבשון" שבעצמה מהווה ספין-אוף לסרט השלישי בזיכיון וולאס וגרומיט "הרפתקה מצמררת".

 הפקה 
במהלך הפקת הסרט הקודם בסדרה, "וולאס וגרומיט: עניין של חיים ומוות", ציין ניק פארק את הקשיים בעבודה עם דרימוורקס הנפשה, מה שגרם לו להעדיף לעבודות בפורמט קצר. בשנת 2022 הוכרז על סרט חדש, שיתבסס על תסריט מאת מארק ברטון ויופק על ידי ריצ'רד ביק. במהלך ההפקה, רכשה ארדמן מלאי גדול של חומרי חימר לסרט, לאחר שספק החימר הקודם שלהם נסגר.

הכותר הרשמי, Vengeance Most Fowl, הוכרז ביוני 2024 יחד עם הידיעה שפדרס מק'גרו ישוב כנבל המרכזי.

 מוזיקה 
את הפסקול הלחינו לורן באלף וג'וליאן נוט, שהיה מלחין הסדרה המקורית. בין היתר מושמעת בסרט השיר "Born Free" של מאט מונרו בסצנת הבריחה של פדרס מק'גרו.

 הוצאה 
הסרט הוקרן לראשונה בפסטיבל מכון הסרטים האמריקאי בלוס אנג'לס ב-27 באוקטובר 2024. בבריטניה הוא שודר ב-BBC One וב-BBC iPlayer ב-25 בדצמבר 2024, ובינלאומית הופץ על ידי נטפליקס ב-3 בינואר 2025. הסרט שבר שיאי צפייה בבריטניה, עם 9.38 מיליון צופים בערב חג המולד.

 קבלה וביקורות 
הסרט זכה לביקורות נלהבות, עם דירוג של 100% באתר Rotten Tomatoes ודירוג ממוצע של 8.4/10. המבקרים שיבחו את ההומור והעלילה, אך ציינו שהאורך הארוך יותר ביחס לפרקים הקודמים פגע בצפיפות הבדיחות. הגרדיאן כינה את הסרט "חזרה מפוארת", בעוד האינדפנדנט האירי שיבח את העלילה והטון.

 פרסים ומועמדויות 
פרסשנהקטגוריהעבורתוצאהמקורפרס המוזיקה במדיה של הוליווד20 בנובמבר 2024פרטיטורה מקורית - סרט אנימציהלורן באלף וג'וליאן נוטפרס גלובוס הזהב5 בינואר 2025סרט הטוב ביותר - הנפשה"וולאס וגרומיט: על כנפי הנקמה"פרס סטלייט26 בינואר 2025הסרט הטוב ביותר - אנימציה או מדיה מעורבת פרס אנני8 בפברואר 2025הסרט הטוב ביותרהאפקטים המונפשים בהפקה מונפשת הטובים ביותרהווארד ג'ונס, ריץ' ספנס, דבורה ג'יין פרייס, ג'ון ביגינס וקרסטי דיןהאנימציה הטובה ביותר של דמויות בהפקת סרט אנימציהכרמן ברומפילד מייסוןהבימוי הטוב ביותרניק פארק ומרלין קרוסינגהאםהעריכה הטובה ביותרדן המבריהפסקול הטוב ביותרלורן באלף וג'וליאן נוטעיצוב ההפקה הטוב ביותרמאט פרי, דארן דוביצקי, ריצ'רד אדמונדס, מאט סנדרס וגווין ליינס

 עתיד הזיכיון 
יוצר הסדרה, ניק פארק, ציין שהסרט אינו מסמן את סוף הסדרה, וכי "תמיד יש רעיונות חדשים". הבמאי מרלין קרוסינגהאם הוסיף כי הפקת סרטי וולאס וגרומיט דורשת זמן רב, אך הם ימשיכו לייצר תוכן חדש.

 קישורים חיצוניים 



 הערות שוליים 

קטגוריה:סרטי 2024
קטגוריה:סרטי קומדיה מונפשים
קטגוריה:סרטי אנימציה של נטפליקס
קטגוריה:סרטים על פינגווינים
קטגוריה:סרטי אנימציה על בעלי חיים
קטגוריה:סרטי טלוויזיה בריטיים
קטגוריה:סרטים באנגלית
קטגוריה:סרטי אנימציה בסטופ-מושן
קטגוריה:ארדמן אנימציות
קטגוריה:סרטים על נקמה
קטגוריה:סרטי רובוטים
קטגוריה:וולאס וגרומיט
קטגוריה:זוכי פרס באפט"א לסרט אנימציה הטוב ביותר